Macul albastru a înflorit la Grădina Botanică din Cluj-Napoca. FOTO
Macul albastru a înflorit la Grădina Botanică „Alexandru Borza” a Universității Babeș-Bolyai din Cluj-Napoca (UBB).
Mac albastru himalayan/Foto: Grădina Botanică
Grădina Botanică „Alexandru Borza” a Universității Babeș-Bolyai din Cluj-Napoca (UBB) aşteaptă vizitatori. Aceştia din urmă pot admira macul albastru himalayan, care a înflorit de curând.
„Macul albastru himalayan (Meconopsis betonicifolia), originar din Yunnan, China, își dezvăluie frumusețea acum în sectorul nostru ornamental. Această plantă, dificil de cultivat, prosperă în grădina noastră pentru al patrulea an consecutiv”, au transmis reprezentanții Grădinii Botanice „Alexandru Borza”.
De asemenea, vizitatorii pot admira şi alte flori în cadrul Grădinii Botanice.
„Vă invităm să profitați de această ocazie unică pentru a explora colecția noastră de specii ornamentale de Allium. Acestea impresionează prin inflorescența lor, ele aparținând aceluiași gen botanic din care face parte și binecunoscuta ceapă (A. cepa)”, au transmis reprezentanții Grădinii Botanice „Alexandru Borza”.
Citiți monitorulcj.ro și pe Google News
CITEȘTE ȘI: